哥迪奧拿派定心丸：下季繼續教曼城
2024年05月19日 20:10
東網電視
更多新聞短片
哥迪奧拿對曼城一片忠心。(Getty Images)
曼城只要周日(19日)晚英超煞科戰主場擊敗韋斯咸，就可以創造歷史，成為首支英超4連冠球隊，盛傳領隊哥迪奧拿打算今夏「急流勇退」。呢位西班牙名帥開腔粉碎傳聞，揚言無論今季最後2場比賽發生任何事，下季都會留隊。
哥迪奧拿話：「我仲有合約在身，我當然想下季留喺曼城。」曼城今季仲有2場比賽，除咗英超煞科爭冠之戰外，仲有5月25日晚英足盃決賽對曼聯，換言之2場比賽，直接決定能否奪得2項冠軍，哥帥呢個時候派定心丸，有助提升球隊士氣。
哥迪奧拿將於2025年6月約滿，至於佢是否會續約仍然存在變數，盛傳巴塞隆拿希望明年夏天邀請佢回巢領軍。